**11. napirend**

**E L Ő T E R J E S Z T É S**

**Balatonrendes Község Önkormányzata Képviselő-testületének**

**2019. október 29-én tartandó nyilvános alakuló testületi ülésére**

**Tárgy:**  **A társadalmi megbízatású polgármester munkarendjének meghatározása**

**Előterjesztő**: Lenner István, polgármester

**Előkészítette:** Tóthné dr. Titz Éva aljegyző **Jogszabállyal nem ellentétes**

--------------------------- -----------------------------------

Előterjesztő Tóthné dr. Titz Éva aljegyző

Tisztelt Képviselő-testület!

Tekintettel a polgármesteri tisztség közszolgálati jellegére az Mötv. mellett a Kttv. vonatkozó szabályai is meghatározzák jogviszonyát. Egyebek mellett ilyen a főállású polgármester vonatkozásában a Kttv. 89.§ (1) bekezdése, mely az általános napi munkaidőt és az általános munkarendet rögzíti. Azonban – értelemszerűen – e rendelkezés a társadalmi megbízatású polgármesterre nem lehet irányadó.

A társadalmi megbízatású polgármester munkarendjét jogszabály nem határozza meg, ezért célszerű ezt a Képviselő-testületnek a település igényeihez, sajátosságaihoz igazodóan, a társadalmi megbízatású polgármester főállásával együtt járó elfoglaltságát is figyelembe véve meghatározni.

Fenti szempontok figyelembe vétele mellett a Képviselő-testület mérlegelési jogköre a munkarend meghatározása. Meghatározható például az a heti óraszám, amit a polgármesternek e tisztségével összefüggésben kell eltöltenie (figyelemmel arra, hogy ez nem csak az Önkormányzat hivatali helyiségében eltöltendő időt jelentheti, pl. megbeszéléseken, üléseken való részvétel ideje, a településen való bejárások stb. is ide tartoznak), valamint a polgármesteri fogadóórák időtartama / gyakorisága.

**BALATONRENDES KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**… /2019. (…) HATÁROZATA**

***A társadalmi megbízatású polgármester munkarendje meghatározásáról***

Balatonrendes Község Önkormányzata Képviselő-testülete, Lenner István, társadalmi megbízatású polgármester munkarendjét az alábbiak szerint határozza meg:

Tisztsége ellátásával összefüggésben eltöltendő idő hetente: … óra / a feladatai ellátásához aktuálisan szükséges idő.

Kerüljön sor polgármesteri fogadóórára az Önkormányzat hivatali helyiségében hetente / kéthetente egyszer.

Felelős: Lenner István, polgármester

Határidő: folyamatos